नया साल ऊ समय होला जबसे कौनों कैलेंडर में साल के दिन गिने के सुरुआत होखे ला। भोजपुरी क्षेत्र क नया साल चइत के नवरातर के पहिला दिन से सुरु होला, हिंदू पतरा के हिसाब से चइत महीना के अँजोर के एक्कम तिथि से एकर सुरुआत होला। अंगरेजी कैलेंडर में नया साल के सुरुआत पहिली जनवरी से होला, एकरा के न्यू इयर्स डे के रूप में मनावल जाला, जहाँ-जहाँ ई कैलेंडर चलन में बाटे। एही तरीका से अलग-अलग संस्कृति सभ में आ इलाका सभ में नया साल ओहिजे चलनसार कैलेंडर के हिसाब से सुरू होखे लें।